b'\n_START_ARTICLE_\nCosta Luminosa\n_START_SECTION_\nRakentaminen\n_START_PARAGRAPH_\nAlus tilattiin Fincantierilta Porto Margherasta Venetsiasta. Sen k\xc3\xb6li laskettiin 5. lokakuuta 2007 telakkanumerolla 6155 ja alus laskettiin vesille 30. kes\xc3\xa4kuuta 2008. Se luovutettiin genovalaiselle Costa Crociere SpA:lle 1. toukokuuta 2009._NEWLINE_Laiva kastettiin virallisesti 5. kes\xc3\xa4kuuta 2009 kello 23.00 Suomen aikaa Genovassa, Pohjois-Italiassa yhdess\xc3\xa4 Costa Pacifican kanssa ja ne p\xc3\xa4\xc3\xa4siv\xc3\xa4t Guinnessin enn\xc3\xa4tysten kirjaan otsikolla \xe2\x80\x9dEniten saman varustamon aluksia kastettu saman p\xc3\xa4iv\xc3\xa4n aikana\xe2\x80\x9d._NEWLINE_Aluksella oli viisi ravintolaa, 13 baaria, 4D-elokuvateatteri, kolmikerroksinen teatteri, casino ja nelj\xc3\xa4 uima-allasta.\n_START_SECTION_\nLiikenn\xc3\xb6inti\n_START_PARAGRAPH_\nCosta Luminosa aloitti liikenn\xc3\xb6innin Venetsiasta Bariin 5. toukokuuta 2009. Nyky\xc3\xa4\xc3\xa4n se risteilee V\xc3\xa4limerell\xc3\xa4, Pohjois-Euroopassa ja L\xc3\xa4hi-id\xc3\xa4ss\xc3\xa4.'